Κριστόφ (τραγουδιστής)

Ο Ντανιέλ Μπεβιλακουά (γαλλικά: Daniel Bevilacqua, 13 Οκτωβρίου 1945 – 16 Απριλίου 2020), περισσότερο γνωστός με το καλλιτεχνικό όνομα Κριστόφ (γαλλικά: Christophe), ήταν Γάλλος τραγουδιστής και τραγουδοποιός. Γεννήθηκε στο προάστιο Ζυβιζί-σιρ-Ορζ του Παρισιού, από πατέρα Ιταλό.

Καριέρα 

Γεννημένος σε ένα προάστιο του Παρισιού, ο Μπεβιλακουά ήταν επαναστάτης στο σχολείο και στα μέσα της εφηβείας του έγινε αρχηγός ενός ποπ συμγκροτήματος. Το πρώτο του σινγκλ με τίτλο "Reviens Sophie", το 1963, δεν είχε επιτυχία. Όταν όμως άλλαξε το όνομά του σε Κριστόφ, το δεύτερο σινγκλ του, το "Aline", το 1965, ανέβηκε στην κορυφή των γαλλικών τσαρτ ποπ μουσικής. 

Ο Κριστόφ συνέχισε να έχει επιτυχία στη Γαλλία στη δεκαετία του 1960 και στις αρχές της δεκαετίας του 1970. Κάποιες από τις επιτυχίες του είναι τα τραγούδια "Marionettes", "J'ai entendu la mer", "Excusez-moi Monsieur le Professeur" και "Oh!. . . Mon Amour» που τραγούδησε στα γαλλικά και στα ιταλικά. Μετά από ένα μικρό διάλειμμα, επέστρεψε το 1971, με τον Φράνσις Ντρέιφους να εγκαινιάζει τη δισκογραφική εταιρεία Motors (Disques Motors) και να γίνεται παραγωγός της Christophe records. Το αποτέλεσμα ήταν το άλμπουμ του 1973 με τίτλο Les Paradis perdus (Χαμένοι Παράδεισοι). Το 1974 ηχογράφησε το τραγούδι "Les mots bleus", σε στίχους του Ζαν Μισέλ Ζαρ.

Το 1978 επέστρεψε με το «Le Beau Bizarre». Το 1983, ο Κριστόφ κυκλοφόρησε ένα άλλο σινγκλ, το "Succès fou", που ακολούθησε το "Clichés d'amour" το 1984 στο οποίο τραγούδησε κλασικά κομμάτια των δεκαετιών 1940 και 1950 όπως "Arrivederci Roma" και "Dernier baiser", μια γαλλική εκδοχή του κλασικού μεξικανικού κομματιού "Besame mucho". Το 1985, έγραψε το "Ne raccroche pas" ένα τραγούδι που πιστεύεται ότι είναι γραμμένο για την πριγκίπισσα Στεφανία του Μονακό. Την επόμενη χρονιά, έγραψε το τραγούδι "Boule de flipper" για την Κορίν Σαρμπί.

Το 1996, μετά από ένα ακόμη διάλειμμα, επέστρεψε με το άλμπουμ του Bevilacqua.  Το 2001, κυκλοφόρησε ένα ακόμη άλμπουμ με τίτλο Comm' si la terre penchait, ενώ τον Φεβρουάριο του 2002, ο Κριστόφ έδωσε στο Κλερμόν-Φεράν την πρώτη του ζωντανή συναυλία για περισσότερες από δύο δεκαετίες, ακολουθούμενη από δύο εμφανίσεις στο Olympia τον Μάρτιο του 2002.

Το τραγούδι του Κριστόφ της δεκαετίας του 1970 "Les mots bleus" διασκευάστηκε από τον Τιερί Αμιέλ το 2003. Το 2011, ο Κριστόφ έλαβε μέρος σε ένα άλμπουμ αφιέρωμα για τον Αλαίν Μπασούνγκ δύο χρόνια μετά τον θάνατο του τελευταίου. Τραγούδησε το "Alcaline", ένα τραγούδι που έγραψε ο Μπασούνγκ το 1989 για το άλμπουμ του Novice. 

Το 2012, ο Κριστόφ επισκέφθηκε την Ελλάδα για να πάρει μέρος, μαζί με άλλους εκλεκτούς προσκεκλημένους, στη συναυλία του Λαυρέντη Μαχαιρίτσα στο Παναθηναϊκό Στάδιο.  Αυτή η συναυλία ηχογραφήθηκε και κυκλοφόρησε σε ένα άλμπουμ με τον τίτλο Οι Άγγελοι ζουν ακόμη στη Μεσόγειο.  

Το 2016, ο Κριστόφ συνεργάστηκε με τον Ζαν Μισέλ Ζαρ στο άλμπουμ "Electronica 2: The Heart of Noise" με το τραγούδι "Walking The Mile".

Στο τέλος του 2019, ο Κριστόφ, συνοψίζοντας τη μουσική του πορεία, είπε: «Έζησα όμορφες και δύσκολες στιγμές, αλλά και οι δύσκολες στιγμές μου ήταν όμορφες».

Προσωπική ζωή 
Το 1971, ο Κριστόφ παντρεύτηκε την κοπέλα του, Βερονίκ, και απέκτησε την κόρη του, Λισί.

Πέθανε αφού βρισκόταν σε κρίσιμη κατάσταση  ματά από νόσηση με COVID-19 έχοντας επιβαρυμένη υγεία λόγω υποκείμενων πνευμονικών νοσημάτων,  στις 16 Απριλίου 2020.

Δισκογραφία

Στούντιο άλμπουμ 

 Christophe (1965, Disc'AZ)
 Sur la route de Salina (1970, Motors)
 Christophe (1972, Motors)
 Les paradis perdus (1973, Motors)
 Les mots bleus (1974, Motors)
 Samouraï (1976, Motors)
 La Dolce Vita (1977, Motors)
 Le Beau Bizarre (1978, Motors)
 Pas vu, pas pris (1980, Motors)
 Clichés d'amour (1983, Motors)
 Bevilacqua (1996, Epic)
 Comm'si la terre penchait (2001, Mercury)
 Aimer ce que nous sommes (2008, Az)
 Paradis retrouvé (2013, Motors)
 Les Vestiges du chaos (2016, Universal)

Ζωντανά άλμπουμ 

 Olympia (1975, Motors)
 Olympia 2002 (2002, Mercury)
 Intime (2014, Motors)

Συλλογές 

 Mon Univers (1996, Motors) 1965-1988
 Best Of (2002, Dreyfus) 1965-1988
 Best Of (2006, Dreyfus) 1965-1988
 Christophe etc. (2019)
 Christophe etc. Vol. 2 (2019)
 Ultime. (2020)

Σάουντρακ 

 La route de Salina (Motors)

Παραπομπές

Εξωτερικές πηγές 

 Βιογραφία Κριστόφ 
 

Ιππότες της Λεγεώνας της Τιμής
Γάλλοι άνδρες τραγουδιστές
Θάνατοι το 2020